****

**REPUBLIKA HRVATSKA**

# DUBROVAČKO-NERETVANSKA ŽUPANIJA

**OPĆINA TRPANJ**

**OPĆINSKO VIJEĆE**

Temeljem članka 72. stavak 1. Zakona o komunalnom gospodarstvu (Narodne novine br.68/18 oi 110/18, ,te članka 30. Statuta Općine Trpanj (Službeni glasnik Dubrovačko-neretvanske županije br. 06/13,118/18,31/20 i 20/21) Općinsko vijeće Općine Trpanj na svojoj 04. sjednici održanoj \_\_. prosinca 2021. godine, donijelo je

**P R O G R A M**

**održavanja komunalne infrastrukture za 2022. godinu**

Članak 1.

Ovim Programom određuje se održavanje komunalne infrastrukture u 2022. godini na području Općine Trpanj za komunalne djelatnosti:

**1. održavanje čistoće u dijelu koji se odnosi na čišćenja javnih površina,**

**2. održavanje javnih površina,**

**3. odvodnja atmosferskih voda,**

**4. održavanje groblja,**

**5. održavanje nerazvrstanih cesta,**

**6. održavanje javne rasvjete,**

Programom iz stavka 1. ovog članka utvrđuje se:

* opis i opseg poslova održavanja s procjenom pojedinih troškova, po djelatnostima
* iskaz financijskih sredstava potrebnih za ostvarivanje programa, s naznakom izvora financiranja.

Članak 2.

U 2022. godini održavanje komunalne infrastrukture iz članka 1. ovog Programa u Općini Trpanj obuhvaća:

## 1. Održavanje čistoće u dijelu koji se odnosi na čišćenje javnih površina

**1.1. redovno čišćenje javnih površina**(trgova,pješačkih zona, otvorenih i zatvorenih odvodnih kanala,dječjih igrališta,i javnih prometnih površina, te javnih cesta koje prolaze kroz naselja)

Održavanje čistoće u dijelu koji se odnosi na čišćenje javnih površina obavlja se na slijedeći način:

- ručno pometanje ulica,

- pražnjenje košarica za smeće i pametnih spremnika,

- čišćenje dječjih igrališta,

- odvoženje glomaznog krupnog otpada sa javnih površina

- održavanje fontane

- uklanjanje uginulih životinja i njihovih ostataka

## 1.2. redovito čišćenje zelenih površina

Održavanje javnih površina posebno se odnosi na održavanje javnih zelenih površina, pješačkih staza,trgova, parkova, igrališta i javnih prometnih površina i sadržava:

- obrezivanje i čišćenje nasada,

- okopavanje i prihranjivanje nasada,

- plijevljenje i zalijevanje nasada,

- tretiranje nasada zaštitnim sredstvima i uklanjanje štetnika,

- košenje travnjaka i dječjih igrališta,

- obnova i popuna nasada te sezonska sadnja cvijeća,

- obrezivanje stabala te uklanjanje i odvoz granja,

- održavanje i čišćenje staza, puteljaka i ostalih površina u sastavu javnih zelenih površina,

- uklanjanje i odvoz bilja i drveća koje smeta prometu i javnoj rasvjeti

- čišćenje, obrezivanje i uklanjanje oboljelih stabala palmi,

- manje građevinske zahvate

Sredstva za izvršenje radova iz točaka 1.1. i 1.2. predviđaju se u iznosu od **250.000,00** kuna i financirati će se iznosom od 100.000,00 kuna iz komunalne nakanade i 150.000,00 kuna iz sredstava tekuće pomoći iz državnog proračuna.

**2. Održavanje javnih površina**

Održavanje javnih površina obuhvaća aktivnosti oko bojanja i održavanja postojećih klupa, obnova i uređenje betonskih i kamenih vaza(arli), označavanje parkirališnih mjesta, nabava i ugradnja novih košarica za smeće i bojanje zaštitnih ograda.

Sredstva za izvršenje radova iz točke 2. predviđaju se u iznosu od **50.000,00 k**una i financirati će se iz sredstava tekuće pomoći iz državnog proračuna.

## 3. Odvodnja atmosferskih voda

Odvodnja atmosferskih voda obuhvaća aktivnosti oko održavanja otvorenih i zatvorenih kanala u stanju funkcionalne sposobnosti. Sastavni dio sustava su slivnici, rešetke i otvoreni i zatvoreni kanali za atmosfersku odvodnju. Cestovni slivnici moraju održavaju se tako da u svakom trenutku mogu primiti količinu oborina pa se u tu svrhu redovito čiste i popravljaju. Za vrijeme vremenskih nepogoda i nakon njih obvezni su pregledi i čišćenja a isto tako i pred turističku sezonu.

Sredstva za izvršenje radova iz točke 3. predviđaju se u iznosu od **10.000,00 kuna** i financirati će se iz sredstava tekuće pomoći iz državnog proračuna.

**4. Održavanje groblja**

Održavanje groblja obuhvaća aktivnosti oko održavanja staza i zelenih površina, redovno pražnjenje kontenjera i podmirenje računa utroška vode i struje.

Sredstva za izvršenje radova iz točke 4. predviđaju se u iznosu od **10.000,00 kuna** i financirati će se iz sredstava tekuće pomoći iz državnog proračuna.

**5.**  **Održavanje nerazvrstanih cesta**

Održavanje nerazvrstanih cesta obuhvaća održavanje površina kojima se koristi za promet po bilo kojoj osnovi i koje su pristupačne većem broju korisnika, a nisu razvrstane prema posebnim propisima. Budući da je na području Općine Trpanj velik broj ovakvih cesta i poljskih putova , Općina Trpanj će obavljati održavanja ovakvih cesta prema prioritetima i stupnju oštećenja a samo održavanje sadrži sanaciju, tamponiranje, betoniranje i asfaltiranje cesta te nabavku cestovne opreme.

Sredstva za izvršenje radova navedenih u točki 5. predviđaju se u ukupnom iznosu od **85.000,00** **kuna** i financirati će se iz sredstava komunalne naknade.

## 6. Održavanje javne rasvjete

Održavanje jave rasvjete obuhvaća upravljanje, održavanje objekata i uređaja javne rasvjete uključujući podmirenje troškova električne energije za rasvjetljavanje nerazvrstanih cesta,javnih prometnih površina na kojima nije dopušten promet motornim vozilima,javnih parkirališta, javnih zelenih površina i javnih cesta koje prolaze kroz naselje. Održavanje javne rasvjete sastoji se od redovitog godišnjeg održavanja, izvanrednog i pojačanog održavanja.

Redovito godišnje održavanje javne rasvjete odnosi se na poslove popravka kvarova i zamjene istrošenih, neispravnih ili uništenih dijelova:

- rasvjetnih stupova,

- razdjelnika i razdjelnih tijela,

- svjetiljki i rasvjetnih tijela,

- ostalih ekektroinstalacijskih elemenata javne rasvjete,

- kontrole rada upravljačkih uređaja

Izvanredno održavanje provodi se odmah nakon elemetarnih nepogoda (jakih pljuskova, vjetrova,atmosferskih pražnjenja i sl.).

Pojačano održavanje odnosi se na održavanje koje se obavlja izvan redovnog održavanja a to je prvenstveno postavljanje blagdanske rasvjete i sl.

Sredstva za izvršenje radova navedenih u točki 6. predviđaju se u ukupnom iznosu od **135.000,00** **kuna** i financirati će se iz sredstava komunalne naknade.

Članak 3.

Ovaj Program stupa na snagu osmog dana od dana objave se u «Službenom glasniku Dubrovačko-neretvanske županije».

KLASA: 363-01/22-01/01

URBROJ:2117/07-01/02-21-1

Trpanj, \_\_. prosinaca 2021.

Predsjednik Općinskog vijeća:

Ivan Veić v.r.